หุ้นรอปัจจัยใหม่ปิดเช้าบวก5.09จุด
ดัชนีหุ้นไทยวันที่ 25 ก.ย.ปิดการซื้อขายภาคเช้าที่ 1,289.39 จุด เพิ่มขึ้น 5.09 จุด มูลค่าการซื้อขาย 16,484.49 ล้านบาท
25 ก.ย. 2555

ดัชนีหุ้นไทยวันที่ 25 ก.ย.ปิดการซื้อขายภาคเช้าที่ 1,289.39 จุด เพิ่มขึ้น 5.09 จุด มูลค่าการซื้อขาย 16,484.49 ล้านบาท




ดัชนีตลาดหลักทรัพย์แห่งประเทศไทย วันที่ 25 ก.ย. แกว่งตัวอยู่ในกรอบระหว่าง 1,285.22-1,290.70 จุด ตลอดการซื้อขายภาคเช้า  และปิดที่ 1,289.39 จุด เพิ่มขึ้น 5.09 จุด หรือ 0.40% มูลค่าการซื้อขาย 16,484.49 ล้านบาท
นักวิเคราะห์จากหลายบริษัทหลักทรัพย์ (บล.) ให้ความเห็นตรงกันว่า วันนี้หุ้นไทยจะเคลื่อนไหวอยู่ในกรอบแคบๆ ต่อเนื่องจากเมื่อวานนี้ เนื่องจากนักลงทุนยังรอปัจจัยใหม่ๆ ที่ต้องติดตามในช่วง 1-2 สัปดาห์นี้
บล.คันทรี่กรุ๊ป ระบุว่า ประเด็นที่นักลงทุนต้องจับตาในช่วงนี้ คือ การรายงานตัวเลขการส่งออกนำเข้าในเดือน ส.ค. ของไทย และการประเมินการขยายตัวทางเศรษฐกิจของกระทรวงการคลัง รวมทั้งการทำ Window Dressing ในช่วงปลายเดือน
นอกจากนี้ ยังต้องติดตามการแถลงของประเทศสเปนเกี่ยวกับการปรับโครงสร้างเศรษฐกิจและแนวทางการขอรับความช่วยเหลือในวันที่ 27 ก.ย. นี้ 
บล.ธนชาต แนะนำว่า ในช่วงที่ตลาดหุ้นเคลื่อนไหวแบบ sideway นักลงทุนควรกลยุทธ์ลงทุนแบบ Selective
มูลค่าซื้อขาย 5 อันดับหลักทรัพย์UV มูลค่า 980 ล้านบาท ปิดที่ 8.20 บาท +1.70 บาท หรือ +26.15% TMB มูลค่า 830  ล้านบาท ปิดที่ 1.84 บาท  -0.05 บาท หรือ -2.65% TRUE มูลค่า 678  ล้านบาท ปิดที่ 5.85 บาท -0.05 บาท หรือ -0.85% CPF มูลค่า 523 ล้านบาท ปิดที่ 32.25 บาท ไม่เปลี่ยนแปลง  BAY มูลค่า 442  ล้านบาท ปิดที่ 34.00 บาท -1.00 บาท หรือ -2.86%